Xèhts'ǫ̀ agòjà ekò Zezì wecheekeè tabàa ts'ǫ̀ geède.
Elà yìı gı̨ı̨de gà ı̨nǫ̀ǫ̀ kǫ̀ta Capernaum ts'ǫ̀ nageèht'e.
Hòt'a gıxè to agòjà,
hanìkò Zezì gots'ǫ̀ nììtła-le.
Nı̨hts'ı nàtso xè taatı̨į̀ nechà ajà.
Taı echı̨ hanì-le-ı̨dè taı-àtanı echı̨ ts'ǫ̀ nègı̨ı̨ɂe ekò Zezì tı ka elà ts'ǫ̀ etłe gıaɂı̨,
eyıt'à sıì geèhyeh.
Hanìkò Zezì gots'ǫ̀ hadı,
“Sı̨ aht'ı̨.
Dahjı̨-le!”
gòhdı.
Zezì hagòhdı t'à elà yìı etłaà agı̨į̀là.
Edı̨į̀ ts'ǫ̀ aget'ı̨ ı̨lèe sìı ekòet'ıì elà gıxè tàèhtła.